钦定古今图书集成/理学汇编/文学典/第082卷 > 戴复古
## 钦定古今图书集成/理学汇编/文学典/第082卷 > 戴复古

按《贵耳集》，戴石屏式之，名复古，黄岩人。有《石屏诗》槁
赋《淮村兵后》云：“小桃无主自开花，烟草茫茫带晚鸦。
几处败垣围故井，向来一一是人家。”《秋怀》云：“诗谈天
下事，愁到酒樽前。”《晚春》云：“莺啼花雨歇，燕立柳风微。”
《城西》云：“诗骨梅花瘦，归心江水流。”《春日》云：“客愁茅店
雨，诗思柳桥春。”《九日》云：“黄花一杯酒，白发几重阳。”